NUOVI SAGGI UMANISTICI 
ELEGI 
I 
Ap PauLUM BosELLI 
(prid. kal. Apr. an. MCMXX) 
Candida, Paule, tibi mitto paschalia vota: 
ore rogo excipias quo mea scripta soles. 
Laudibus extollis quae interdum carmina pango 
Naso quibus cecinit tristia fata modis; 
laudibus atque tuis addis calcaria menti, 
pectoris et vires ingeniique foves. 
Quam tribuis nobis, laus est dulcissima rerum: 
nil est quod valeat nos recreare magis. 
Eius namque Viri, concors quem Patria laudat, 
laude mihi quidnam dulcius esse potest? 
Ast ego nunc Patriae dilectae tempore iniquo 
scribere quid possum, quid nisi dura loqui? 
Quidve meo adgrediar venerando dicere Paulo, 
cui placidas aures adplicuisse velit? 
Quid praebet nostris optabile vita diebus? 
quid sperare datur? quae facienda rear? 
Multa vigent hodie merito quae abiecta fuerunt, 
multaque nunc sordent quae placuere modo. 
Quoquo oculos vertas, quoquo vestigia flectas, 
quot scatet infelix Itala terra malis! 
Heu! heu quos homines, quos mores protulit atrox 
aetas quam Patriae fata dedere meae! 
Impia turba, rapax, omni desueta labore, 
iam ruit in vetitum desidiosa nefas. 
615 
10 
15 
20 
